เป็นหูดที่อวัยวะเพศค่ะ ทำการจี้ยามาแล้ว5ครั้งก็ยังไม่หายค่ะ แถมยังมีเพิ่มขึ้นอีกเรื่อยๆ จากตอนนั้นเป็นจุดเดียว ตอนนี้เป็นหลายจุดแล้วค่ะ เวลาเข้าห้องน้ำก็ซับให้แห้งทุกครั้ง อยากทราบว่าจะทำยังไงให้มันไม่ขึ้นเพิ่มและหายได้เร็วๆค่ะ มีโรคประจำตัวsle
สวัสดีค่ะ หูดที่อวัยวะเพศคือ โรคติดต่อทางเพศสัมพันธ์ที่มักเกิดจากเชื้อฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักการรักษานั้นขึ้นกับความรุนแรงค่ะ หากเป็นน้อยๆ อาจใช้เป็นยาแต้มหรือทาเฉพาะที่ แต่หากเริ่มเป็นมากขึ้น ลุกลาม หรือไม่ตอบสนองต่อการรักษาด้วยยา อาจมีข้อบ่งชี้ในการทำหัตถการเพิ่มเติม เช่น การจี้ด้วยความเย็น การจี้ด้วยไฟฟ้า การผ่าตัดเพื่อตัดติ่งเนื้อ หรือ การรักษาด้วยเลเซอร์ โดยจะใช้วิธีใดขึ้นกับดุลยพินิจของแพทย์ที่รักษา แนะนำปรึกษากับแพทย์ที่ดูแลอีกครั้งในระหว่างนี้งดการมีเพศสัมพันธ์ ไม่เอามือไปจับหรือบีบบ่อยๆ รักษาความสะอาดที่อวัยวะเพศไม่ให้อับชื้นอ่านเพิ่มเติม